ເພີ່ມທະວີການສົມທົບຜັນຂະຫຍາຍແຜນການກະທຳການພົວພັນຄູ່ຮ່ວມມືພັດທະນາອີຕາລີ - ອາຊຽນ
ທ່ານ Alessandra Guidi ຮອງຜູ້ບັນຊາການຕຳຫຼວດອີຕາລີ ໄດ້ແບ່ງປັນບັນດາຄວາມສາມາດບົ່ມຊ້ອນໃນການຮ່ວມມື ລະຫວ່າງກຳລັງຕຳຫຼວດສອງພາກພື້ນໃນສະພາບການໂລກ ພວມປະເຊີນໜ້າກັບສິ່ງທ້າທາຍດ້ານຄວາມໝັ້ນຄົງແບບໃໝ່ຫຼາຍຢ່າງ, ເປັນຕົ້ນແມ່ນຜົນກະທົບຈາກໂລກລະບາດ Covid – 19.
ທ່ານນາງ ຫງວຽນທິບິກເຫ້ວ ເອກອັກຄະລັດຖະທູດ ຫວຽດນາມກ່າວຄຳເຫັນທີ່ ະຖາບັນບຳລຸງສ້າງກຳລັງປະຕິບັດກົດໝາຍລະຫວ່າງຂະແໜງຂອງອີຕາລີ (ພາບ: TTXVN)
ໂດຍໄດ້ຮັບຄຳເຊື້ອເຊີນຂອງກະຊວງພາຍໃນ ແລະ ກະຊວງການຕ່າງປະເທດອີຕາລີ, ວັນທີ 25 ກັນຍາ, ຄະນະກຳມະການບັນດາປະເທດອາຊຽນປະຈຳ Rome (ACR) ໄດ້ໄປຢ້ຽມຢາມສະຖາບັນບຳລຸງສ້າງກຳລັງປະຕິບັດກົດໝາຍລະຫວ່າງຂະແໜງຂອງອີຕາລີ ເພື່ອພ້ອມກັນແລກປ່ຽນ ແລະ ກະກຽມໃຫ້ແກ່ກອງປະຊຸມສຸດຍອດນາຍຕຳຫຼວດ ອີຕາລີ - ອາຊຽນ ຄາດວ່າຈະດຳເນີນໃນລະຫວ່າງວັນທີ 9 – 13 ພະຈິກ ຈະມາເຖິງ ຢູ່ນະຄອນຫຼວງ Rome. ກອງປະຊຸມຈະມາເຖິງແມ່ນການເຄື່ອນໄຫວສຳຄັນທຳອິດຂອງອີຕາລີໃນແຜນການກະທຳຜັນຂະຫຍາຍການພົວພັນຄູ່ຮ່ວມມືພັດທະນາກັບ ອາຊຽນ.
ນະທີ່ນີ້, ທ່ານ Alessandra Guidi ຮອງຜູ້ບັນຊາການຕຳຫຼວດອີຕາລີ ໄດ້ແບ່ງປັນບັນດາຄວາມສາມາດບົ່ມຊ້ອນໃນການຮ່ວມມື ລະຫວ່າງກຳລັງຕຳຫຼວດສອງພາກພື້ນໃນສະພາບການໂລກ ພວມປະເຊີນໜ້າກັບສິ່ງທ້າທາຍດ້ານຄວາມໝັ້ນຄົງແບບໃໝ່ຫຼາຍຢ່າງ, ເປັນຕົ້ນແມ່ນຜົນກະທົບຈາກໂລກລະບາດ Covid – 19.
ໃນຖານະເປັນປະທານຄະນະກຳມະການ ACR, ທ່ານນາງ ຫງວຽນທິບິກເຫ້ວ ເອກອັກຄະລັດຖະທູດ ຫວຽດນາມ ໄດ້ຕາງໜ້າໃຫ້ບັນດາເອກອັກຄະລັດຖະທູດອາຊຽນປະຈຳ Rome ຢັ້ງຢືນວ່າ ຄະນະກຳມະການ ACR ຈະສົມທົບກັບບັນດາອົງການທີ່ມີໜ້າທີ່ຮັບຜິດຊອບອີຕາລີ ຢ່າງແໜ້ນແຟ້ນເພື່ອຮັບປະກັນຄວາມສຳເລັດຂອງກອງປະຊຸມສຸດຍອດ ນາຍຕຳຫຼວດ ອີຕາລີ - ອາຊຽນ, ປະກອບສ່ວນສ້າງໜ້າປະຫວັດສາດໃໝ່ໃຫ້ແກ່ການຮ່ວມມືລະຫ່ວາງສອງພາກພື້ນນັບມື້ນັບແທດຈິງ.
(ແຫຼ່ງຄັດຈາກ VOV)